**Likumprojekta “Grozījumi Valsts sociālo pabalstu likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekta “Grozījumi Valsts sociālo pabalstu likumā” (turpmāk kopā – likumprojekts) izstrādes mērķis ir:   * nodrošināt vienlīdzīgas attieksmes piemērošanu pret visām personām, kuras sasniegušas valstī noteikto pensijas vecumu un kuras saņem valsts sociālā nodrošinājuma pabalstu (turpmāk - VSNP), precizējot VSNP izmaksas nosacījumus; * nodrošināt skaidru normas piemērošanu personām, kuras saņem VSNP un kuras izbrauc uz patstāvīgu dzīvi ārpus Latvijas; * nodrošināt normu nepārprotamību ģimenes valsts pabalsta (turpmāk – ĢVP) izmaksai par bērnu ar invaliditāti; * nodrošināt operatīvas informācijas apmaiņu starp Valsts sociālās apdrošināšanas aģentūru (turpmāk – VSAA) un Ieslodzījuma vietu pārvaldi (turpmāk -IeVP) un sociālās korekcijas izglītības iestādi, sekmējot regulāru informācijas apmaiņu par valsts sociālo pabalstu saņēmēju atrašanos ieslodzījuma vietā un sociālās korekcijas izglītības iestādē; * nostiprināt Valsts sociālo pabalstu likumā (turpmāk – VSPL) deleģējumu Ministru kabinetam noteikt kritērijus, atbilstoši kuriem Veselības un darbspēju ekspertīzes ārstu valsts komisija (turpmāk – Valsts komisija) sniedz atzinumu par īpašas kopšanas nepieciešamību.   Likumprojekts stājas spēkā nākamajā dienā pēc tā izsludināšanas.  Grozījums VSPL 13.panta pirmās daļas 1.punktā attiecībā uz nodarbinātības nosacījuma izslēgšanu stājas spēkā 2022.gada 1.janvārī.  Grozījums VSPL 24.pantā attiecībā par IeVP datu nodošanu VSAA stājas spēkā 2022.gada 1.jūnijā. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts izstrādāts, pamatojoties uz Labklājības ministrijas iniciatīvu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **I**  2020. gadā tika veikti grozījumi VSPL (pieņemti Saeimā 24.11.2020, spēkā no 01.01.2021), kuru mērķis tostarp bija paplašināt valsts finansiālo atbalstu arī tām ģimenēm, kuras audzina bērnu ar invaliditāti, bet kurš sava veselības stāvokļa dēļ nekvalificējas nosacījumiem, kas noteikti VSPL 6.panta otrās daļas 2.punktā, lai ĢVP izmaksa pēc 15 gadu vecuma tiktu turpināta līdz 20 gadu vecumam, proti, neturpina mācības vispārējās vai profesionālās izglītības iestādē. Minēto grozījumu rezultātā VSPL 6.pants tika papildināts ar 2.1 daļu, nosakot ĢVP izmaksas nosacījumus par bērnu ar invaliditāti. Tādējādi VSPL 6.panta 2.1 daļa nosaka, ka ĢVP par bērnu ar invaliditāti piešķir no dienas, kad bērnam noteikta invaliditāte, un izmaksā līdz 20 gadu vecumam, neatkarīgi no tā, vai bērns apgūst izglītību. Lai izslēgtu iespējami nepareizu 6.panta 2.1 daļas interpretāciju, likumprojekts paredz precizēt VSPL 6.panta 2.1 daļā ietverto normu par ĢVP izmaksu par bērnu ar invaliditāti. **Līdz ar to likumprojekts paredz precizēt sestā panta 2.1 daļā noteikto normu, nosakot, ka:**   1. ĢVP par bērnu ar invaliditāti nav atsevišķs vai papildu pabalsts esošajam ĢVP. To piešķir ne ātrāk kā no bērna viena gada vecuma, arī tad, ja invaliditāte bērnam noteikta pirms viena gada vecuma. Nosacījums, ka ĢVP piešķir no dienas, kad bērnam noteikta invaliditāte, attiecas uz gadījumiem, kad bērnam invaliditāte pirmo reizi tiek noteikta pēc vecuma, kas noteikts VSPL 6.panta otrās daļas 1.punktā kā vecums, kad ĢVP izmaksa ir pārtraucama, ja bērns neturpina mācības vispārējā vai profesionālajā izglītības iestādē. Piemēram, bērns 15 gados pabeidzis pamatskolu, bet mācības vidusskolā vai profesionālajā izglītības iestādē neturpina, tādēļ par viņu ĢVP izmaksa ir pārtraukta. Tomēr 17 gadu vecumā bērnam slimības vai traumas dēļ nosaka invaliditāti (tātad kļūst par bērnu ar invaliditāti) un iestājas nosacījums, ka ĢVP par bērnu ar invaliditāti piešķir no invaliditātes noteikšanas dienas. Tādējādi ģimenei rodas tiesības atkārtoti pieprasīt par bērnu ĢVP no invaliditātes noteikšanas dienas. Šādā situācijā bērna likumiskajam pārstāvim jāvēršas VSAA ar iesniegumu par pakalpojuma piešķiršanu. 2. Nostiprināts nosacījums, ka, sasniedzot 18 gadu vecumu, ĢVP par bērnu ar invaliditāti tiek turpināts, ja bērnam līdz 18 gadiem noteiktā invaliditāte turpinās arī pēc 18 gadu vecuma. Attiecīgi ĢVP izmaksa ir pamatojama ar to, ka invaliditātes cēlonis ir slimība no bērnības, kas rada priekšnosacījumus, lai valsts, piemērojot pozitīvās diskriminācijas principu, šim bērnam un viņa ģimenei sniegtu finansiālu atbalstu pie papildu nosacījumiem, nekā tie ir bērnam bez invaliditātes. 3. Lai piešķirtu un izmaksātu ĢVP par bērnu ar invaliditāti līdz bērna 20 gadu vecumam, izglītības apgūšanas fakts nav saistošs. Proti, ĢVP par bērnu ar invaliditāti piešķir un izmaksā neatkarīgi no tā, vai viņš mācās, pretēji tam, ja bērnam, kurš vecāks par 15 gadiem, invaliditāte nav noteikta. ĢVP izmaksa par bērnu ar invaliditāti ir primāri saistīta ar invaliditātes statusu, nevis mācīšanas faktu. Ja bērnam invaliditātes statuss, sasniedzot 18 gadu vecumu, netiek noteikts vai saglabāts līdz 20 gadu vecumam un šis bērns vienlaikus neatbilst nosacījumiem, kas noteikti VSPL 6.panta otrās daļas 2.punktā, ĢVP izmaksu pārtrauc. Piemēram: a) bērnam līdz 18 gadiem bija invaliditāte, sasniedzot 18 gadu vecumu, noteica II invaliditātes grupu uz 5 gadiem, bet bērns nemācās. ĢVP izmaksu turpina; b) bērnam līdz 18 gadiem bija invaliditāte, sasniedzot 18 gadu vecumu, noteica III invaliditātes grupu uz 5 gadiem, bērns mācās vidusskolā, ĢVP izmaksu turpina. 19 gados pabeidz vidusskolu un ĢVP turpina izmaksāt līdz bērns sasniedz 20 gadu vecumu; c) bērnam līdz 18 gadiem bija invaliditāte, sasniedzot 18 gadu vecumu, noteica III invaliditātes grupu uz vienu gadu, bet bērns nemācās.19 gados tiek veikta atkārtota invaliditātes ekspertīze, bet invaliditāti vairs nenosaka – tad ĢVP izmaksu pārtrauc, jo nav vairs invaliditātes statusa kritērijs, kā arī persona neatbilst citiem nosacījumiem, kas nosaka ĢVP izmaksu līdz 20 gadu vecumam bērniem bez invaliditātes. 4. Uz bērniem ar invaliditāti, ja viņi stājas laulībā, attiecas tie paši nosacījumi, kādi ir bērniem bez invaliditātes, proti, ja bērns ar invaliditāti, par kuru ir piešķirts ĢVP, stājas laulībā, ĢVP izmaksa ir pārtraucama.   **II**  Atbilstoši Invaliditātes likuma 5. panta pirmajā daļā noteiktajam invaliditāte ir ilgstošs vai nepārejošs ļoti smagas, smagas vai mērenas pakāpes funkcionēšanas ierobežojums, kas ietekmē personas garīgās vai fiziskās spējas, darbspējas, pašaprūpi un iekļaušanos sabiedrībā. Invaliditātes likuma 1.panta 6.punkts nosaka, ka invaliditātes ekspertīze sevī ietver gan funkcionēšanas ierobežojuma pakāpes izvērtēšanu un darbspēju zaudējuma noteikšanu personai, gan invaliditātes seku mazināšanai nepieciešamo pasākumu izvērtēšanu. Tas var būt gan monetārā veidā sniegts atbalsts (invaliditātes pensija vai VSNP, vai pabalsti, uz kuriem tiesības rodas, saņemot Valsts komisijas konkrētu atzinumu), gan pakalpojumu un atvieglojumu veidā sniegts atbalsts (piemēram, asistenta pakalpojums pašvaldībā, atvieglojumi sabiedriskajā transportā u.c.).  Kritēriji atzinuma izsniegšanai par īpašas kopšanas nepieciešamību personām ar ļoti smagu invaliditāti gan vecumā līdz 18 gadu vecumam (neieskaitot), gan pēc 18 gadu vecuma līdz 2014.gada 31.decembrim bija iekļauti Ministru kabineta 2010.gada 28.decembra noteikumos Nr. 1209 “Noteikumi par prognozējamas invaliditātes, invaliditātes un darbspēju zaudējuma noteikšanas kritērijiem, termiņiem un kārtību” (1. un 6. pielikumā), kuri bija izdoti saskaņā ar Invaliditāte likuma 4.panta otro daļu un 5.panta otro daļu. No 2015.gada 1.janvāra spēkā ir Ministru kabineta 2014. gada 23. decembra noteikumi Nr. 805 “Prognozējamas invaliditātes, invaliditātes un darbspēju zaudējuma noteikšanas un invaliditāti apliecinoša dokumenta izsniegšanas noteikumi” (turpmāk – MK noteikumi Nr. 805), kuri arī ir izdoti saskaņā ar Invaliditātes likuma 4.panta otro daļu un 5.panta otro daļu un kuros jau no to stāšanās spēkā ir noteikti kritēriji atzinuma izsniegšanai par īpašas kopšanas nepieciešamību gan bērniem, gan pilngadīgām personām. Proti, MK noteikumu Nr. 805 21.1.2. apakšpunkts nosaka, ka vienlaikus ar lēmuma pieņemšanu par invaliditātes vai darbspēju zaudējuma noteikšanu vai pēc tā pieņemšanas Valsts komisijas amatpersona sniedz atzinumu par īpašas kopšanas nepieciešamību – kritēriji personai līdz 18 gadu vecumam (neieskaitot) ir noteikti šo noteikumu 4. pielikuma II nodaļā, savukārt personai no 18 gadu vecuma – šo noteikumu 8. pielikumā.  Šobrīd Valsts komisija atzinumu par īpašas kopšanas nepieciešamību bērniem ar invaliditāti un pilngadīgām personām ar invaliditāti izsniedz, pamatojoties uz kritērijiem, kas noteikti MK noteikumos Nr.805, kas savukārt ir izdoti, pamatojoties uz Invaliditātes likumā iekļauto deleģējumu. Tomēr ir nepieciešams nostiprināt deleģējumu Ministru kabinetam noteikt kritērijus atzinuma par īpašas kopšanas nepieciešamību izsniegšanai, uz kā pamata rodas tiesības bērna ar invaliditāti kopšanas pabalsta saņemšanai (VSPL 7.1 pants), kuru piešķir un izmaksā personai, kas kopj bērnu, kuram Valsts komisija ir noteikusi invaliditāti un izsniegusi atzinumu par īpašas kopšanas nepieciešamību, un pabalsta personām ar invaliditāti, kurām nepieciešama kopšana (VSPL 12.1 pants), saņemšanai.  **Likumprojekts paredz veikt grozījumus VSPL 7.1 panta pirmajā daļā**, izsakot šo daļu jaunā redakcijā, precizējot atzinuma par īpašas kopšanas nepieciešamību nosaukumu un ietverot pilnvarojumu Ministru kabinetam noteikt kritērijus, atbilstoši kuriem Valsts komisija sniedz atzinumu par īpašas kopšanas nepieciešamību, ievērojot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 47. punktā noteikto deleģējuma formulējumu. Tāpat, lai salāgotu Ministru kabinetam ietverto deleģējumu noteikt kritērijus atzinuma sniegšanai par īpašas kopšanas nepieciešamību bērniem un pilngadīgām personām, **likumprojekts paredz precizēt arī VSPL 12.1 panta pirmās daļas ievaddaļas formulējumu**, izslēdzot vārdus “atbilstoši Ministru kabineta noteiktajiem kritērijiem”, un papildināts 12.1 pants ar 1.1 daļu, ietverot deleģējumu Ministru kabinetam noteikt kritērijus, atbilstoši kuriem Valsts komisija sniedz atzinumu par īpašas kopšanas nepieciešamību pilngadīgajām personām, ievērojot Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 47. punktā noteikto deleģējuma formulējumu. **Tāpat likumprojekts paredz redakcionāli precizēt VSPL 12.panta pirmajā daļā ietverto deleģējumu Ministru kabinetam noteikt kritērijus**, atbilstoši kuriem Valsts komisija sniedz atzinumu par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai. Jāņem vērā, ka kritēriji atzinuma sniegšanai par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai tāpat kā kritēriji, atbilstoši kuriem tiek izsniegts atzinums par īpašas kopšanas nepieciešamību, jau šobrīd ir ietverti MK noteikumos Nr.805 (9.pielikumā). Tāpat 12.panta pirmajā daļā tiek precizēts Valsts komisijas nosaukums, ņemot vērā, ka VSPL Valsts komisijas nosaukums nav lietots saīsinātā formā. *Likumprojekts nodrošinās, ka gan VSPL 7.1 pantā, gan 12.pantā, gan 12.1 pantā ietvertais deleģējums Ministru kabinetam noteikt kritērijus, atbilstoši kuriem tiek sniegti atzinumi par īpašas kopšanas nepieciešamību un medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai, tiek savstarpēji salāgoti un nerada pretrunas*. Veicot šos precizējumus, tiek nostiprināts deleģējums Ministru kabinetam noteikt kritērijus, kas ir par pamatu attiecīgo atzinumu izsniegšanai, un Valsts komisijai šos kritērijus turpināt piemērot invaliditātes ekspertīzes procesā.  **III**  VSNP ir viens no valsts sociālo pabalstu veidiem. Saskaņā ar VSPL 2.pantu valsts sociālie pabalsti ir valsts atbalsts naudas izmaksu veidā, kuru saņem pie noteiktām iedzīvotāju grupām piederīgas personas situācijās, kad šīs personas nespēj gūt ienākumus. Tie tiek finansēti no valsts pamatbudžeta, t.i., no vispārējiem nodokļiem, un to apmērs ir atkarīgs no valsts finansiālajām iespējām. VSNP izmaksu nodrošina VSAA.  Saskaņā ar VSPL 13.panta pirmās daļas pirmo punktu VSNP piešķir personai, kurai nav tiesību saņemt valsts pensiju (izņemot apgādnieka zaudējuma pensiju personai ar invaliditāti) vai apdrošināšanas atlīdzību sakarā ar nelaimes gadījumu darbā vai arodslimību, ja persona:  1) nav nodarbināta (nav uzskatāma par darba ņēmēju vai pašnodarbināto saskaņā ar likumu "Par valsts sociālo apdrošināšanu") un ir sasniegusi vecumu, kāds saskaņā ar likumu "Par valsts pensijām" noteikts personai, lai tā iegūtu tiesības uz vecuma pensiju. Šīm personām VSNP piešķir uz mūžu;  2) atzīta par personu ar invaliditāti un pārsniegusi 18 gadu vecumu. Šīm personām VSNP piešķir uz noteikto invaliditātes laiku;  3) nav sasniegusi pilngadību, ir zaudējusi vienu vai abus apgādniekus un nav stājusies laulībā. Šajā gadījumā VSNP piešķir līdz pilngadības sasniegšanai. Pabalsta izmaksu turpina, ja šajā punktā minētā persona pēc pilngadības sasniegšanas mācās vispārējās izglītības vai profesionālās izglītības iestādē un nav vecāka par 20 gadiem vai studē augstskolā dienas nodaļā (pilna laika klātienē) un nav vecāka par 24 gadiem.  Izmaiņas VSNP apmērā un tā izmaksas kārtībā ar 2021.gada maiju ir cieši saistītas ar Latvijas Republikas Satversmes tiesas (turpmāk – Satversmes tiesa) sprieduma izpildi lietā Nr.2019-27-03[[1]](#footnote-1). Satversmes tiesa tostarp atzina, ka VSNP apmērs pensijas vecumu sasniegušām personām, kāds tas bija noteikts līdz 2020.gada 31.decembrim, nenodrošina cilvēkcienīgu dzīvi. Ņemot vērā Satversmes tiesas spriedumu, Labklājības ministrija veica grozījumus VSPL[[2]](#footnote-2), tostarp nosakot:   * VSNP apmēru katrai no VSNP saņēmēju grupām konkrētā apmērā; * VSNP izmaksu par iepriekšējo mēnesi no 2021.gada 1.maija; * VSNP pārskatīšanas kārtību.   Vienlaikus joprojām tām pensijas vecumu sasniegušajām personām, kuras kā VSNP saņēmējas turpina darba attiecības, VSNP izmaksa tiek pārtraukta uz laiku, kamēr persona strādā. Saskaņā ar VSAA sniegtajiem datiem, vērtējot laika periodu no 2020.gada septembra līdz 2021. gada aprīlim, mēnesī vidēji 1 800 personas bija VSAA uzkaitē kā VSNP saņēmējas vecuma gadījumā, no kurām vidēji 40 personām jeb apmēram 2% no kopējā VSNP saņēmušo skaita vecuma gadījumā VSNP izmaksa tika apturēta saistībā ar to, ka persona bija uzsākusi darba attiecības. L**ikumprojekts paredz atcelt ierobežojumu, ka nodarbinātām un pašnodarbinātām personām VSNP izmaksa tiek pārtraukta uz nodarbinātības laiku.** Šādas normas atcelšana sekmēs senioru materiālās situācijas uzlabošanos un motivēs mērķa grupu iesaistīties nodarbinātībā, tādējādi atsevišķos gadījumos sekmētu labvēlīgus apstākļus tām personām, kurām dažādu iemeslu dēļ nedaudz pietrūkst nepieciešamais apdrošināšanas stāžs, lai iegūtu tiesības uz vecuma pensiju, vienlaikus nodrošinot iespēju paralēli darba algai saņemt arī VSNP. Vienlaikus šādas normas atcelšana nodrošinās, ka nodarbinātības fakts netiek ņemts vērā, vērtējot personas tiesības uz VSNP kā tas ir, piemēram, invaliditātes gadījumā. Tādējādi tiks nodrošināts, ka līdzīgos apstākļos esošām personām tiek sniegts valsts atbalsts pie līdzvērtīgiem nosacījumiem. Jāņem vērā, ka no 2014.gada 1.janvāra pakāpeniski palielinās vecuma pensijas piešķiršanai nepieciešamais vecums par trīs mēnešiem ik gadu līdz 2025.gada 1.janvārī tas būs 65 gadi, savukārt nepieciešamais apdrošināšanas stāžs vecuma pensijas saņemšanai, sākot ar 2014.gada 1.janvāri, ir palielināts no 10 uz 15 gadiem, bet no 2025.gada 1.janvāra – uz 20 gadiem. Personām, kurām apdrošināšanas stāžs ir mazāks par 15 gadiem, bet no 2025.gada – par 20 gadiem, tiek piešķirts VSNP vecuma gadījumā.  VSPL 13.panta pirmā daļa nosaka personu loku, kurām ir tiesības uz VSNP. Šā panta 1.1, 1.2, 1.3 un 1.5 daļa nosaka VSNP apmērus katrai no mērķa grupām konkrētā apmērā. Savukārt šā panta 1.4 daļa nosaka papildu labvēlīgus nosacījumus personai ar I vai II invaliditātes grupu, ja tā nav nodarbināta (nav uzskatāma par darba ņēmēju vai pašnodarbināto saskaņā ar likumu "[Par valsts sociālo apdrošināšanu](https://likumi.lv/ta/id/45466-par-valsts-socialo-apdrosinasanu)"), nosakot procentuālu piemaksu pie I un II invaliditātes grupas VSNP apmēra. Ņemot vērā, ka VSPL 13.panta ceturtā daļa nenosaka, kādā apmērā VSNP ir izmaksājams personai, kura izbrauc no Latvijas uz pastāvīgu dzīvi ārvalstīs, tad normas piemērošanā jāvērtē iespēja nodrošināt cilvēkam labvēlīgāko risinājumu, nepasliktinot cilvēka materiālo situāciju pret iepriekšējo mēnesi pirms izbraukšanas no Latvijas. Tādējādi šādā situācijā VSNP par nākamajiem diviem mēnešiem pēc izbraukšanas no Latvijas ir izmaksājams tādā pašā apmērā, kāds tas tika aprēķināts un izmaksāts par pēdējo mēnesi, kad persona dzīvoja Latvijā (uz pabalsta izmaksas izbeigšanas brīdi – proti, ja persona izbrauc no Latvijas ar 1.septembri, tad par septembri un oktobri VSNP aprēķinam jāpiemēro tie paši nosacījumi, kādi tika piemēroti, aprēķinot VSNP izmaksu par augustu). **Attiecīgi VSPL 13.panta ceturtā daļa tiek precizēta, nosakot izmaksājamā VSNP apmēru, personai izbraucot no Latvijas.**  **IV**  Regulāri izmaksājamie valsts sociālie pabalsti tiek finansēti no valsts pamatbudžeta, t.i., no vispārējiem nodokļiem. Saskaņā ar VSPL 20. panta pirmās daļas 1. punktu regulāri izmaksājamo valsts sociālo pabalstu izmaksu pārtrauc uz laiku, kamēr pabalsta saņēmējs vai bērns, par kuru tiek maksāts pabalsts, atrodas ieslodzījuma vietā vai ievietots ilgstošas sociālās aprūpes un sociālās rehabilitācijas institūcijā un viņa uzturēšanos tajā pilnībā vai daļēji apmaksā valsts. Kā arī VSPL 20.panta otrās daļas 1.punkts nosaka, ka valsts sociālo pabalstu izmaksu pārtrauc uz laiku, kad bērns ievietots valsts, pašvaldības vai privātā bērnu aprūpes un audzināšanas iestādē un atrodas pilnā tās apgādībā vai nodots audzināšanā audžuģimenei.  No 2020.gada 11.novembra ir realizēta „Datu saņemšana un nodošana Labklājības ministrijas informācijas sistēmai SPOLIS par VSAC klientiem”, kas nodrošina datu par personas ievietošanu Valsts sociālās aprūpes centrā (turpmāk - VSAC) vai izstāšanos no VSAC saņemšanu no Labklājības ministrijas informācijas sistēmas SPOLIS un datu par VSAA pakalpojumu apmēru nodošanu Labklājības ministrijai. VSAA saņem šo informāciju katru nedēļu no SPOLIS. Tādējādi par personām, kas ir valsts sociālo pabalstu saņēmēji un kuri atrodas VSAC, VSAA saņem regulāru informāciju, tādējādi pie nepieciešamības pārtrauc valsts sociālo pabalstu izmaksu personām, kuras uzsāk saņemt valsts finansētu ilgstošas sociālās aprūpes un sociālās rehabilitācijas institūcijas pakalpojumu VSAC.  Savukārt šobrīd valsts sociālo pabalstu nepamatotu izmaksu personām, kuras atrodas ieslodzījumā, VSAA var konstatēt tikai gadījumā, ja persona lūdz pārskaitīt pabalstu uz ieslodzījuma vietas bankas kontu, tādējādi personai pašai sniedzot informāciju par savu faktisko atrašanās vietu, kas turpmāk ir par pamatu VSAA pieprasīt informāciju no ieslodzījumu vietas un pieņemt lēmumu par valsts sociālo pabalstu izmaksas pārtraukšanu, pamatojoties uz VSPL 20.panta pirmās daļas 1.punktā noteikto.  Dzīvesvietas deklarēšanas likums nenosaka, ka ieslodzītajiem deklarētā dzīvesvieta obligāti būtu norādāma ieslodzījuma vietā. Tādējādi vienīgais mehānisms, kas sniedz iespēju VSAA fiksēt personas atrašanos ieslodzījumu vietā un pārtraukt valsts sociālo pabalstu izmaksu, ir datu apmaiņas nodošana starp IeVP un VSAA. **Attiecīgi likumprojekts paredz papildināt VSPL ar 24.pantu**, nosakot, ka IeVP sniegs informāciju VSAA par personām, kuras atrodas ieslodzījumā konkrētos datu laukos:  1) personas vārds, uzvārds un personas kods – šie dati ir nepieciešami, lai varētu identificēt personu, kura atrodas ieslodzījuma vietā un kurai ir piešķirts kāds no valsts sociālajiem pabalstiem, tādējādi pieņemot lēmumu par valsts sociālā pabalsta pārtraukšanu;  2) datums, no kura persona atrodas ieslodzījuma vietā – šie dati ir nepieciešami, lai korekti fiksētu dienu, no kuras valsts sociālā pabalsta izmaksa ir pārtraucama, ņemot vērā, ka persona atrodas pilnā valsts apgādībā;  3) datums, kad persona tiek atbrīvota no ieslodzījuma vietas – šie dati ir nepieciešami, lai tad, kad persona atbrīvosies no ieslodzījuma vietas un atkārtoti vērsīsies VSAA ar iesniegumu par kādu no valsts sociālo pabalstu piešķiršanu un izmaksu, VSAA var fiksēt faktu, ka persona vairs neatrodas ieslodzījuma vietā un, esot tiesībām uz kādu no valsts sociālajiem pabalstiem, personai ir piešķirams un izmaksājams attiecīgais pabalsts;  Veidot datu apmaiņu starp VSAA uzturēto valsts informācijas sistēmu Sociālās apdrošināšanas informācijas sistēma (turpmāk – SAIS) un IeVP uzturēto esošo Ieslodzīto informācijas sistēmu nav racionāli, jo visi dati un funkcionalitāte tiek pakāpeniski pārnesta uz jauno Ieslodzīto informācijas sistēmu un IeVP turpmāk lietos jauno sistēmu.  Saņemot informāciju no IeVP, VSAA varēs pārbaudīt, vai ieslodzījuma vietā esošās personas ir kāda no valsts sociālā pabalsta saņēmējām un pieņemt lēmumu pārtraukt minētajām personām valsts sociālo pabalstu izmaksu, ja tādi tikuši piešķirti, tādējādi neveidosies pabalstu pārmaksas. Lai nodrošinātu šādu datu apmaiņu nepieciešams:   1. slēgta starpresoru vienošanos starp VSAA un IeVP par datu nodošanu no jaunās Ieslodzīto informācijas sistēmas uz VSAA uzturēto SAIS; 2. IeVP pabeigt ERAF līdzfinansēto projektu Nr. 2.2.1.1/17/I/012 "Ieslodzījuma vietu pārvaldes informācijas sistēmas pilnveidošana". Šī projekta ietvaros tiek pilnveidota Ieslodzīto informācijas sistēma, nodrošinot tās sasaisti ar E‑lietas koplietošanas komponentu platformu. IeVP projektu, tāpat kā citus E‑lietas programmas "Izmeklēšanas un tiesvedības procesu pilnveide - 1.posms" projektus, plānots īstenot līdz 2021.gada 30.novembrim. Ieslodzīto informācijas sistēmai tiek plānots izstrādāt tīmekļa pakalpes (angļu valodā *web services*), kas sniegs informāciju vai pieprasītā persona ir ieslodzītā persona. 3. VSAA SAIS jāizstrādā papildinājumi informācijas pieprasīšanai un saņemšanai no Ieslodzīto informācijas sistēmas, izmatojot noteikto lietojumprogrammas saskarni; 4. saslēgums ar E‑lietas koplietošanas platformu, caur kuru notiks informācijas apmaiņa starp VSAA SAIS un Ieslodzīto informācijas sistēmu.   Savukārt par bērniem līdz 4 gadu vecumam, kas atrodas ieslodzījuma vietā kopā ar māti, IeVP sniegs informāciju rakstveida procesā, norādot bērna vārdu, uzvārdu, personas kodu, no kura datuma bērns atrodas ar māti ieslodzījuma vietā un no kura datuma bērns pamet ieslodzījuma vietu. Bāriņtiesa (turpmāk - BT) pieņem lēmumu par bērna ievietošanu bērnu aprūpes iestādē, pie aizbildņa vai audžuģimenē. Savukārt jautājumā par atļaujas sniegšanu bērnam līdz 4 gadu vecumam uzturēties ieslodzījuma vietā kopā ar māti, BT, vērtējot bērna labākās intereses, sniedz piekrišanu, nevis pieņem lēmumu par bērna faktisko uzturēšanos ieslodzījuma vietā. No brīža, kad BT sniedz piekrišanu, jautājuma faktiskā situācija var mainīties, par ko BT nav informēta – piemēram, bērnu nemaz neievieto pie mātes, bet gan savā aprūpē paņem kāds cits ģimenes loceklis (piemēram, tēvs), var nesakrist datumi starp BT piekrišanu un faktisko bērna ievietošanu pie mātes, māte tomēr atsakās no bērna aprūpes ieslodzījuma vietā u.c. Tādējādi BT rīcībā nav faktiskā situācija par bērna uzturēšanos ieslodzījuma vietā, un tā nevar sniegt šo informāciju VSAA, lai pārtrauktu valsts sociālā pabalsta izmaksu par bērnu no konkrētā datuma. Šāda informācija ir pieejama tikai pašai ieslodzījuma vietai, kura pieņem lēmumu (rīkojuma vai citā formātā) par bērna ievietošanu ieslodzījuma vietā ar māti, fiksējot datumu, no kura bērns uzturas ieslodzījuma vietā, kā arī datumu, no kura bērns vairs neatrodas ieslodzījuma vietā kopā ar māti dažādu apsvērumu dēļ. Tādējādi ieslodzījuma vieta rakstveidā sniedz informāciju VSAA par bērna atrašanos ieslodzījuma vietā kopā ar māti, kas ir par pamatu pārtraukt valsts sociālā pabalsta par bērnu izmaksu, pamatojoties uz VSPL 20.panta pirmās daļas 1.punktu.  Minētos fizisko personu datus uzglabā vienu gadu pēc informācijas saņemšanas un pēc tam iznīcina saskaņā ar Arhīvu likumā noteiktajām prasībām.  Papildus noteikts pārejas posms, lai VSAA varētu veikt nepieciešamās izmaiņas SAIS, nodrošinot, ka VSNP izmaksa pensijas vecumu sasniegušajām personām tiek izmaksāta, nevērtējot personas nodarbinātības faktu. Grozījumi VSPL 13. panta pirmās daļas 1. punktā stāsies spēkā no 2022.gada 1.janvāra.  Pilnvērtīgas datu apmaiņas starp IeVP un VSAA nodrošināšanai nepieciešams laiks, lai jauno Ieslodzīto informācijas sistēmu ieviestu produkcijas vidē un garantijas ietvaros būtu novērstas kļūdas, kas tiek konstatētas un kas apgrūtina tās darbību. Tādējādi grozījumi VSPL 20.pantā, papildinot to ar septīto daļu, stāsies spēka 2022.gada 1.jūnijā. |
| 3. | Projekta izstrādē iesaistītās institūcijas un publiskas personas kapitālsabiedrības | Likumprojekta izstrādē iesaistīta VSAA un IeVP. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts radīs tiešu pozitīvu ietekmi uz personām pensijas vecumā, kuras ir VSNP saņēmējas un kuras ir nodarbinātas. Pēc VSAA sniegtajiem datiem vidējais mēnesī nodarbinātais personu skaits, kam piešķirts VSNP vecuma gadījumā, bija:   |  |  |  | | --- | --- | --- | | Gads/ mēnesis | Kopā | Nodarbināti | | 2020/septembris | 1 634 | 30 | | 2020/oktobris | 1 652 | 26 | | 2020/novembris | 1 668 | 29 | | 2020/decembris | 1 674 | 29 | | 2021/janvāris | 1 654 | 24 | | 2021/februāris | 1 639 | 25 | | 2021/marts | 1 621 | 22 | | 2021/aprīlis | 1 615 | 20 |     Lai arī likumprojekts paredz veikt tehniskus grozījumus VSPL 7.1, 12. un 12.1 pantā, šie grozījumi netieši ietekmēs personas ar invaliditāti, kurām ir tiesības pretendēt uz attiecīgo pabalstu, saņemot Valsts komisijas sniegto atzinumu/us. Pēc Labklājības informācijas sistēmas datiem uz 2020.gada decembri Valsts komisija bija izsniegusi 20 498 atzinumus par īpašas kopšanas nepieciešamību – 2 774 atzinumus personām līdz 18 gadu vecumam un 17 724 atzinumus pilngadīgām personām un atzinumu par medicīniskajām indikācijām vieglā automobiļa speciālai pielāgošanai un pabalsta saņemšanai transporta izdevumu kompensēšanai 32 986 pilngadīgām personām. |
| 2. | Tiesiskā regulējuma ietekme uz tautsaimniecību un administratīvo slogu | VSAA samazinās administratīvais slogs, jo nebūs vairāk jāpārbauda pensijas vecumu sasniegušo personu nodarbinātības fakts VSNP izmaksai.  Kvalitatīva datu apmaiņa starp IevP un VSAA nodrošinās iespēju savlaicīgi fiksēt personas atrašanos ieslodzījuma vietā, kas būs par pamatu valsts sociālo pabalstu izmaksas pārtraukšanai. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Nepieciešamās izmaksas IT sistēmu pielāgošanai VSAA segs no esošajiem budžeta līdzekļiem. |
| 5. | Cita informācija | Nav |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2021 | | Turpmākie trīs gadi (*euro*) | | | | |
| 2022 | | 2023 | | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| **1. Budžeta ieņēmumi** | **0** | **0** | **0** | **0** | **0** | **0** | **0** |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| **2. Budžeta izdevumi** | **0** | **0** | **0** | **0** | **0** | **0** | **0** |
| 2.1. valsts pamatbudžets, tai skaitā: | 0 | 0 | 0 | 0 | 0 | 0 | 0 |
| 2.2. valsts speciālais budžets, tai skaitā: | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| **3. Finansiālā ietekme** | **0** | **0** | **0** | **0** | **0** | **0** | **0** |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | X | 0 | X | 0 | X | 0 | 0 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | *Likumprojektā ietverto pasākumu īstenošana tiks nodrošināta Labklājības ministrijas un Iekšlietu ministrijai piešķirto līdzekļu ietvaros.*  *Attiecībā par IT sistēmu izmaiņu veikšanu likumprojektā ietverto normu īstenošanai, VSAA attiecīgo normu īstenošanas pielāgošanu nodrošinās VSAA IT sistēmu uzturēšanai plānoto izdevumu ietvaros.*  *Attiecībā par plānoto normu, kas paredz atcelt ierobežojumu, ka nodarbinātām un pašnodarbinātām personām VSNP izmaksa tiek pārtraukta uz nodarbinātības laiku, ņemot vērā, ka minētās normas ietekme uz valsts budžeti ir nenozīmīga, normas īstenošana tiks nodrošināta pamatbudžeta apakšprogrammai 20.01.00 “Valsts sociālie pabalsti” valsts sociālā nodrošinājuma pabalstam plānoto izdevumu ietvaros.*  *Provizoriskā ietekme gadam: 11 mēneši × 109 euro × 25 personas (vidēji mēnesī)= 29 975 euro.* | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Amata vietu skaita izmaiņas nav. | | | | | | |
| 8. Cita informācija | Nav | | | | | | |

|  |  |
| --- | --- |
| **IV. Tiesību akta projekta ietekme uz spēkā esošo tiesību normu sistēmu** | |
| Saistītie tiesību aktu projekti | Pēc likumprojekta pieņemšanas Saeimā nepieciešams veikt grozījumus:   1. MK noteikumos Nr. 805, precizējot MK noteikumu Nr. 805 izdošanas pamatojumu, papildinot ar VSPL 7.1 pirmajā daļā un 12.1 panta 1.1 daļā ietverto deleģējumu, kā arī papildinot MK noteikumus Nr.805 ar informāciju, ko attiecīgais deleģējums saturiski paredz. Veicot grozījumus MK noteikumos Nr.805, tiks lemts par nepieciešamību mainīt attiecīgā regulējuma nosaukumu. 2. Ministru kabineta 2020. gada 17. decembra noteikumos Nr. 788 “Noteikumi par valsts sociālā nodrošinājuma pabalsta un apbedīšanas pabalsta piešķiršanas un izmaksas kārtību”, precizējot normu par VSNP izmaksas pārtraukšanu personām, kas sasniegušas valstī noteikto pensionēšanās vecumu, kā arī normu, kas nosaka datu apmaiņu ar IeVP par personām, kas saņem VSNP, atrašanos ieslodzījumu vietā. |
| Atbildīgā institūcija | Labklājības ministrija |
| Cita informācija | Nav |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Likumprojekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par likumprojektu un dotu iespēju ieinteresētajām personām izteikt viedokli, likumprojekts saskaņā ar Ministru kabineta 2009. gada 25. augusta noteikumiem Nr. 970 ”Sabiedrības līdzdalības kārtība attīstības un plānošanas procesā” (turpmāk – MK noteikumi Nr. 970) 2021.gada 7.jūlijā tika ievietots Labklājības ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Ievērojot MK noteikumos Nr.970 noteikto kārtību, sabiedrības pārstāvji viedokļus par likumprojektu varēja izteikt līdz 2021.gada 20.jūlijam. |
| 3. | Sabiedrības līdzdalības rezultāti | Tiks papildināts atbilstoši saņemtajiem iebildumiem, priekšlikumiem. |
| 4. | Cita informācija | Nav |

|  |  |
| --- | --- |
| **VII. Tiesību akta projekta izpildes nodrošināšana un tās ietekme uz institūcijām** | |
| Projekta izpildē iesaistītās institūcijas | VSAA un IeVP. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru. Jaunu institūciju izveide, esošu institūciju likvidācija vai reorganizācija nav nepieciešama.  Likumprojekta izpilde neietekmēs cilvēkresursus. |
| Cita informācija | Nav |

Labklājības ministrs G.Eglītis

A.Lukašenoka

[Aiga.Lukasenoka@lm.gov.lv](mailto:Aiga.Lukasenoka@lm.gov.lv)

67021691

1. Satversmes tiesas spriedums lietā Nr. 2019-27-03 “Par Ministru kabineta 2009.gada 22.decembra noteikumu Nr.1605 “Noteikumi par valsts sociālā nodrošinājuma pabalsta un apbedīšanas pabalsta apmēru, tā pārskatīšanas kārtību un pabalstu piešķiršanas un izmaksas kārtību” 2.punkta atbilstību Latvijas Republikas Satversmes 1.pantam, 91.panta otrajam teikumam un 109.pantam”. [↑](#footnote-ref-1)
2. Ar sīkāku skaidrojumu iepsējams iepazīties likuma “Grozījumi Valsts sociālo pabalstu likumā” anotācijā: <https://likumi.lv/ta/id/319395-grozijumi-valsts-socialo-pabalstu-likuma> [↑](#footnote-ref-2)